Nyeste Skilderie af Kiøbenhavn, 1818-06-02
Jnteressentskabet bestaar allerede af 23 Snedkermestere, der tilsammen have gjort Jndskud for 150 Actier. Men Bestemmelsen er, at der skal være 300 Actier. Anmelderen har taget Meublerne i Øiesyn, og fundet dem, saavidt han skjønner, at være ligesaa gode som smagfulde. Paa hvert Stykke Meubel findes et kobberstukket Skildt med Paaskrift: Det forenede Konstflids Meubel Magazin i Kjøbenhavn. Af en Jndretning, der saa at sige endnu er i sin Barndom, maa man naturligviis ikke gjøre for stor Fordring, men vist er det, at dette Magazin, understøttet af Almeenhedens Opmuntring og Søgning, med Tiden vil kunne gjøre denne Konstflidsgreen i Danmark stor Ære. St. Heleng's Kilde paa Kronborg Amt, 1 Miil fra Frederiksværk, besøges endnu stedse af Syge og med Tilfælde beladte Personer, fornemmeligen i St. Hansdags Tiden, og for det meste af Bønderfolk. J Almindelighed samles her 4 til 500 Mennesker. Almuesfolk staae endnu stedse i den Tanke, at de Syge kunne helbredes, naar de ligge en Nat paa St. Helena's Grav og drikke af hendes Kilde, ja de tage endog Flasker fulde af dens Vand hjem med sig, for at nyde det som Lægedrik. Naar man betænker, hvilken Ulyst Bonden føler for at søge Lægens Raad, saa er det ikke at undre over, at mange Syge, der rives ud af deres Seng, føres hen til St. Helenas Kilde, og ligge en heel Nat, efter at have tylket hele Flasker koldt Vand i sig, under aaben Himmel, maa ved Hjemkomsten finde den visse Død. Men paa den anden Side kan det ikke nægtes, at mange ogsaa ofte helbredes ved Overgangen fra den beklomrede Stueluft til den frie Luft og ved den Bevægelse, de underveis faae. - Ved denne Brøndeur indfinder der sig ogsaa en stor Mængde Betlere, som ved denne Leilighed ydes gode Offre. Det bestandige Omqvæde om Overdaadighed og dens Skadelighed, er saa gammelt her tillands, at allerede Philladelphus 1750 klagede derover saaledes: "Aarsagen til Overdaadighed er vist nok en Begjerlighed efter at synes mere, fornemmere og rigere end man er. Virkningen er det Modsatte. Man forfører Andre ved sit Exempel, ligesom man selv er forført af Andres. Hos dem af lige Stand opvækker man sig derved Misundelse, og hos dem af høiere Stand dobbelt Foragt og undertiden Vrede. De rette store og vore adelige Damer ere ilde farne, at de intet kunne beholde forud, men indhentes af de smaae, lad være at de stige endnu saa høit i udvortes Distinction. Det er mindst mueligt her i Kjøbenhavn at kjende Fuglen paa sine Fjer, eller Folkets Stand og Velstand af dets Klæder. Virkningen deraf bliver Armod iblandt private Folk, men offentlig den allerstørste Confussion, Sammenblandelse og Forvirrelse, ja ligesom en Masqverade spillet i Gader og Stræder, og i Spadseregangene: vore Fruentimmer ligne for største Delen Silkeormene, som i gamle Dage holdt sig hjemme og spandt, men nu ere blevne Sommerfugle, som flagre omkring." - Altsaa samme Klagen over vore Damers Oldemødre for 20 Aar siden, som nu over deres Børnebørn, og Børnebørns Børn. Man kan derfor i det mindste ikke beskylde vore samtidige Fruentimmer, for at være vanslægtede fra deres Mødre. Endeligen har da det forhen omtalte Konstner par, Mad. og Hr. Hesse, ladet sig offentligen høre for intet mindre end fuldt Huus. Man blev nu overbevist om, at alt hvad der har staaet til deres Roes i den Weimarske Tidende enten var Jronde, eller den groveste og plumpeste Usandhed. Man sporede her intet til de søde Fløitetoner, eller de konstige Triller hos Madamen, eller til den rene og klare Alttone hos hendes kjere Ægtemand. Publicum yttrede dem begge fortjent og billig Mishag. Dette berømte Konstnerpar tog ikke i Betænkning, at lade sig betale en Parquetbillet med 4 Rbd. og en Parterrebillet med 8 Mk.